50MP का कैमरा सेटअप और 6000mAh बैटरी के साथ आएगा स्मार्टफोन
सैमसंग इंडियन मार्केट में 7 जुलाई को नया 5G स्मार्टफोन गैलेक्सी M34 5G लॉन्च करने जा रहा है। कोरियन टेक कंपनी ने आज स्मार्टफोन की लॉन्च डेट के साथ ही इसके स्पेसिफिकेशन्स की जानकारी दी है।
सैमसंग इंडियन मार्केट में 7 जुलाई को नया 5G स्मार्टफोन गैलेक्सी M34 5G लॉन्च करने जा रहा है। कोरियन टेक कंपनी ने आज स्मार्टफोन की लॉन्च डेट के साथ ही इसके स्पेसिफिकेशन्स की जानकारी दी है। सैमसंग का ये स्मार्टफोन 6000 mAh की बड़ी बैटरी और 50 मैगापिक्सल के कैमरे के साथ आएगा।
मीडियम बजट सैगमेंट में ये स्मार्टफोन बायर्स के लिए 7 जुलाई दोपहर 12 बजे से ऑफिशियल वेबसाइट, ई-कॉमर्स साइट अमेजन और अन्य रिटेल स्टोर्स पर खरीदी के लिए अवेलेबल हो जाएगा। यहां हम फोन के लॉन्च से पहले इसके एक्सपेक्टेड प्राइस और स्पेसिफिकेशन के बारे में बता रहे हैं। 
सैमसंग गैलेक्सी M34 5G : एक्सपेक्टेड प्राइस
लीक के मुताबिक भारत में स्मार्टफोन को दो वैरिएंट (8GB रैम + 128GB स्टोरेज और 8GB रैम + 256GB स्टोरेज ) में उतारा जा सकता है। इसके 8GB रैम + 128GB स्टोरेज वैरिएंट की कीमत 25 हजार रुपए हो सकती है, वहीं 8GB रैम + 256GB स्टोरेज वैरिएंट की कीमत 30 हजार रुपए के आसपास हो सकती है।
सैमसंग गैलेक्सी M34 5G : डिजाइन
सैमसंग गैलेक्सी M34 5G को अमेजन लिस्टिंग में देखा गया है। स्मार्टफोन सिल्वर, ब्लू और ग्रीन कलर ऑप्शन के साथ नजर आ रहा है। इसके अलावा फोन का बैक पैनल प्लास्टिक का लग रहा है, जिसमें कैमरा माड्यूल और LED फ्लैश देखने को मिलता है। साइड में वॉल्यूम बटन लगाया गया है। 
सैमसंग गैलेक्सी M34 5G : स्पेसिफिकेशन्स
डिस्प्ले कंफर्म : सैमसंग गैलेक्सी M34 5G फोन में 6.46 इंच का सुपर एमोलेड डिस्प्ले दिया जाएगा, जो हाई रिजॉल्यूशन के साथ 120Hz रिफ्रेश रेट पर काम करेगा। डिस्प्ले पर वॉटरड्रॉप नॉच डिजाइन भी मिलेगा।
कैमरा कंफर्म : डिवाइस में LED फ्लैश के साथ ट्रिपल रियर कैमरा सेटअप मिलेगा। इसमें 50 मैगापिक्सल का प्राइमरी कैमरा लेंस OIS के सपोर्ट के साथ दिया जाएगा।
बैटरी कंफर्म : स्मार्टफोन में 6,000 mAh की बैटरी के साथ यूजर्स को लंबा बैकअप मिलेगा। इसके साथ फास्ट चार्जिंग का ऑप्शन भी दिया जाएगा। 
प्रोसेसर और OS : परफॉर्मेंस के लिए स्मार्टफोन को मीडियाटेक ​डाइमेंसिटी 1080 ऑक्टाकोर प्रोसेसर के साथ पेश किया जा सकता है, जो लेटेस्ट एंड्राइड 13 ऑपरेटिंग सिस्टम (OS) के साथ काम करेगा। 
